|  |
| --- |
|  |
| Verkefnisstjórn 3. áfanga verndar og orkunýtingaráætlunar. |
|  |
|  |
|  |
|  |
|  |
| TILV. /bréf YÐAR:       | Verknúmer:14106-001 | DAGS: 2016-08-03 | nr:0001 |

Titill bréfs: Austurgilsvirkjun - umsögn og frekari gögn

Verkfræðistofan Verkís vill fyrir hönd virkjunaraðila Austurgilsvirkjunar leggja fram umsögn vegna draga að tillögu verkefnisstjórnar um flokkun virkjunarkosta og óskar eftir að meðfylgjandi gögn um Austurgilsvirkjun séu lögð fram með umsögninni.

Í drögum að lokaskýrslu, verkefnisstjórnar 3. áfanga verndar- og orkunýtingar, sem lögð var fram 11. maí 2016, kemur fram að Austurgilsvirkjun hafi ekki komið til mats hjá faghópi 1 og í drögunum segir: „*Austurgilsvirkjun kom ekki til mats hjá faghópi 1 áður en drög að tillögu verkefnisstjórnar um flokkun virkjunarkosta voru kynnt 31. mars 2016, þar sem gögn voru ófullnægjandi á þeim tíma að mati Náttúrufræðistofnunar Íslands og Minjastofnunar Íslands. Faghópur 1 taldi í samræmi við þetta að afla þyrfti nýrra gagna um gróðurfar, jarðfræði, fuglalíf, vatnalíf og menningarminjar á svæðinu til að hægt yrði að ljúka umfjöllun um virkjunarkostinn. Virkjunaraðilinn skilaði viðbótargögnum um þessa þætti á meðan á svonefndu „fyrra umsagnarferli“ stóð í apríl 2016. Ekki vannst tími til að leggja mat á gæði þessara gagna fyrir upphafsdag opins umsagnarferlis um tillögu verkefnisstjórnar 11. maí 2016. Verðmæta- og áhrifaeinkunnir liggja því ekki fyrir. Verkefnisstjórn leggur engu að síður til, í ljósi framkominna gagna, að virkjunarkosturinn verði í orkunýtingarflokki, en mun taka þá tillögu til endurskoðunar í ágúst 2016 að loknu umsagnarferli og að fengnum umsögnum um gæði gagna og niðurstöðum faghóps 1*“.

Auk þeirra gagna sem skilað var inn í fyrra umsagnarferli með minnisblaði frá Verkís, dagsett 21. apríl 2016 þá fylgir hér með minnisblað ásamt frekari gögnum um gróðurfar og vatnalíf auk lokaskýrslu frá Náttúrustofu Vestfjarða um fornleifar og menningaminjar.

Verkfræðistofan Verkís sem á undanförnum árum hefur unnið að hönnun á virkjuninni og undirbúningi umhverfismats hennar, hefur aflað ýmissa gagna sem við teljum að  notum gætu komið við flokkun á þessum kosti. Þannig er búið að kanna fuglalíf á svæðinu og fara nokkrar ferðir um svæðið vegna jarðfræðirannsókna líkt og fram kom í minnisblaði Verkís frá 21. apríl 2016. Menningaminjar og fornleifar hafa verið skráðar og gróðurkort hefur nú verið unnið af svæðinu. Sýnataka vegna rannsókna á vatnalífi hefur farið fram og liggur bráðabirgðaniðurstaða fyrir þó eftir sé að greina nákvæmar smádýralíf úr botn- og svifsýnum.

Það er von Verkís og framkvæmdaaðila að með þeim gögnum sem nú hefur verið aflað og lögð fram þá verði hægt að taka Austurgilsvirkjun til mats hjá faghópi 1 og að niðurstaðan verði að mælt verði með að hún verði áfram í nýtingarflokki.

Samhljóða umsögn ásamt fylgigögnum var send í tölvupósti þann 27. júlí 2016.

Virðingarfyllst

Arnór Þórir Sigfússon